(UPDATE) BAGUIO CITY -- Saan a nagparang ni Baguio Congressman Nicasio Aliping Jr. iti Technical Conference ti Provincial Environment and Natural Resources Office tapno mangted iti ebidensia kontra iti kaso nga adminstratibo nga indatag ti DENR
Mainaig pay laeng daytoy iti panaglabsing ti opisial iti Presidential Decree 705 wenno Forestry Reform Code of the Philippines iti napasamak a massive tree cutting idiay Mt. Sto. Tomas, Benguet.
Maibasar iti kaso nga indatag ti DENR, linabsing ti kongresista, ken dagiti tallo a kontratista ti Sec. 77 ken Sec. 78 ti PD 705 gapu iti panagpukanda iti nasurok pito gasut a puon ti kayo iti nasao a bantay a maysa kadagiti mabigbigbig a national forest
Malaksid iti pannakadadael ti nasao a bantay, nangitunda pay daytoy iti pannakadadael ti sumagmamano a water dams ti Baguio Water District a pagtataudan ti danum iti sumagmamano a barangay iti munisipio ti Tuba, Benguet
Immuna metten a nagreklamo dagiti sumagmamano a residente iti nasao a munisipio gapu iti panagsakit ti tianda ken panagsagabada iti panagibleng nga intunda ti narugit a danum
Gapu iti daytoy, madandanagan ita ti DENR iti posible a panagreggaay ti daga iti nasao a bantay.
Malaksid iti kongresista, karaman a naidatagan iti kaso dagiti kontratista ti Goldrich Construction and Trading a ni William Go, R.U. Aquino Construction and Dev't Corp. ni Romeo Aquino ken ti BLC Construction and Aggreagtes ni Bernard Capuyan.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn